   Ukmergės r. Siesikų pagrindinės  mokyklos
                 Mokinių pažangos ir pasiekimų vertinimo tvarkos 
                 aprašo                      
                                                                                                                                                                                                                                3 priedas

UKMERGĖS R. SIESIKŲ PAGRINDINĖS MOKYKLOS  MATEMATINIO, GAMTAMOKSLINIO IR TECHNOLOGINIO UGDYMO MOKINIŲ PAŽANGOS IR PASIEKIMŲ VERTINIMO FORMOS IR KRITERIJAI

I. MATEMATIKOS PAMOKOSE

	VERTINIMAS 
	VERTINIMO VEIKLA 

	
1. Diagnostinis
(nuolatinis vertinimas, kuris padeda numatyti mokymosi perspektyvą, pastiprinti pažangą, skatina mokinius mokytis, sudaro galimybes bendradarbiavimui)



	Pažymys rašomas:
1. Savarankiškas darbas skiriamas dalies išmoktų temų patikrai. Darbo trukmė 25-30 minučių. Kiekvienai užduočiai nurodomas taškų skaičius, kad moksleivis turėtų galimybę save įvertinti. Vertinimas pateikiamas  pagal vertinimo lentelę*.
Šios apklausos tikslai: 
1. sužinoti, kaip moksleivis geba pritaikyti iš kelių temų įgytas žinias individualiai;
2. sužinoti, kokios yra moksleivio žinių spragos.
2. Kontrolinis darbas skiriamas baigiant temą. Jis trunka 45 minutes. Apie kontrolinį darbą pranešama iš anksto Mano dienyne. Nagrinėjant temą, nurodoma, ką moksleivis turės gebėti (aptariami vertinimo kriterijai).
Kontrolinio darbo užduotys sudaromos laikantis principo: užduotys turi būti ir lengvesnės, ir sunkesnės, kad kiekvienas moksleivis galėtų atlikti nors kelias paprastesnes užduotis arba užduotys diferencijuojamos, leidžiama pasirinkti gebėjimus ir lūkesčius atitinkančias užduotis. Kiekvienai užduočiai nurodomas taškų skaičius, kad moksleivis turėtų galimybę įsivertinti. Vertinimas pateikiamas  pagal vertinimo lentelę*. 
Tikslas – įvertinti, kaip mokinys įsisavino skyrių, programos dalį.
3. Kompiuterinės užduotys EDUKA, EMA ar EDUTEN. Pažymys rašomas už atliktus kelis darbus per susitartą laiko tarpą ( pvz. savaitę,  mėnesį, pusmetį ). Vertinama pagal pasiektus rezultatus procentais ar gautus trofėjus, pagal susitartą vertinimo lentelę **
4. Kūrybinis darbas. Vertinamas ne daugiau, kaip vienas per mokslo metus atliktas kūrybinis darbas. Gali būti sukurtos kompiuterinės užduotys, integruotos užduotys, naudingos ir įdomios klasės draugams, mokantis matematikos, pritaikant matematikos žinias

	
2. Kaupiamasis 
(informacijos apie mokinio pastangas, mokymosi pažangą ir pasiekimus kaupimas)




	1. Greitoji apklausa raštu  skiriama vienos išmoktos pamokos medžiagai patikrinti klausimyno, testo, diktanto, uždavinių sprendimo, brėžinių, schemų sudarymo forma. Vertinama taškais ir pervedama į kaupiamąjį pažymį. Greitoji apklausa gali trukti 5 – 10 minučių.
Šio vertinimo tikslai: 
1. sužinoti, kaip moksleivis geba pritaikyti vienos temos įgytas žinias individualiai;
2. sužinoti, kokios yra moksleivio žinių spragos.
2. Namų darbai vertinami  kaupiamuoju balu.
Šio vertinimo tikslas:
1. pasitikrinti, kaip sekasi dirbti savarankiškai;
2. įtvirtinti klasėje įgytas žinias.

	3. Formuojamasis
(nuolatinis vertinimas, kuriuo naudojamasi siekiant išsiaiškinti mokinio pasiekimus ir padarytą pažangą baigus temą ar kurso dalį, kad būtų galima numatyti tolesnio mokymosi galimybes, suteikti pagalbą)
	Pažymys nerašomas:
1. Žodžiu įvertinamos mokinio pastangos, aktyvumas;
2. Atkreipiamas dėmesys į klaidas;
3. Numatomos perspektyvos;
4. Mokinių įsivertinimas ( savęs ar draugų).



*VERTINIMO LENTELĖ
SURINKTŲ TAŠKŲ PAVERTIMAS Į PAŽYMĮ
TAŠKAI   --  PAŽYMYS
17, 18 ----- 10
16, 15 --------9
14, 13 --------8
12,11 --------7
10, 9  -------6
8, 7 ---------5
6, 5, 4 ------4
3 -----------3
1, 2 -------2
0 -----------1


**EDUTEN pasiekimai ir įvertinimai
DEIMANTAS – 10
AUKSAS - 9
SIDABRAS – 8
BRONZA – 7
55% -  6
45% - 5
30% - 4
20% - 3
10% - 2
0% - 1
II. INFORMATIKOS PAMOKOSE


	VERTINIMAS 
	VERTINIMO VEIKLA 

	Diagnostinis
(nuolatinis vertinimas, kuris padeda numatyti mokymosi perspektyvą, pastiprinti pažangą, skatina mokinius mokytis, sudaro galimybes bendradarbiavimui)



	1. Savarankiškas darbas skiriamas dalies išmoktų temų patikrai. Darbo trukmė 25-30 minučių pranešant pamoką prieš. Kiekvienai užduočiai nurodomas taškų skaičius, kad moksleivis turėtų galimybę save įvertinti. Vertinimas pateikiamas  pagal vertinimo lentelę.

5. Kontrolinis darbas skiriamas baigiant temą. Jis trunka 45 minutes. Apie kontrolinį darbą pranešama iš anksto. Iš anksto, nagrinėjant temą, nurodoma, ką moksleivis turės gebėti (aptariami vertinimo kriterijai). Kontrolinio darbo užduotys sudaromos laikantis principo: užduotys turi būti ir lengvesnės, ir sunkesnės, kad kiekvienas moksleivis galėtų atlikti nors kelias paprastesnes užduotis arba užduotys diferencijuojamos, leidžiama pasirinkti gebėjimus atitinkančias užduotis. Kiekvienai užduočiai nurodomas taškų skaičius, kad moksleivis turėtų galimybę įsivertinti. Vertinimas pateikiamas  pagal vertinimo lentelę. 

6. Projektinis ir/arba kūrybinis darbas - tai 1 pamokos arba ilgalaikis darbas, kurio galutinis vertinimas susideda iš kelių dalių: atsakymai į temą ir medžiagos pateikimas (6 balai), darbo pristatymas ir estetiškumas (3 balai), atsakymai į papildomus klausimus (1balas).

7. Praktinis darbas vertinamas pagal pateiktą lentelę:
	10
	Aukštesnysis lygis
	Puikiai
	Mokinys praktinę užduotį atlieka pilnai, be priekaištų ir savarankiškai 

	9
	Aukštesnysis lygis
	Labai gerai
	Mokinys atlieka praktinę užduotį su nedideliais trūkumais (nedidelėmis konsultacijomis)

	8
	Pagrindinis lygis
	Gerai
	Stiprus darbas ir gebėjimas, bet yra klaidų, kurias po konsultacijos ištaiso

	7
	Pagrindinis lygis
	Pakankamai
	Aukščiau vidutinių standartų, bet yra klaidų, dirba su konsultacijomis

	6
	Patenkinamas lygis
	Patenkinamai
	Gana geras darbas ir gebėjimai, bet yra nemažų trūkumų

	5
	Patenkinamas lygis
	Silpnai
	Darbas ir gebėjimai atitinka minimalius reikalavimus

	4
	Slenkstinis lygis
	Labai silpnai
	Atitinka daugumą minimalių reikalavimų

	3
	Nepatenkinamas lygis
	Nepatenkinamai
	Įgūdžiai netenkina minimalių reikalavimų. Reikia padirbėti papildomai. Už praktikos darbą NEATSISKAITYTA

	2
	Nepatenkinamas lygis
	Blogai
	Už praktikos darbą NEATSISKAITYTA

	1
	Nepatenkinamas lygis
	Labai blogai
	Už praktikos darbą NEATSISKAITYTA


8. 

	Kaupiamasis 
(informacijos apie mokinio mokymosi pažangą ir pasiekimus kaupimas)
	2. Apklausa raštu  skiriama vienos išmoktos pamokos medžiagai patikrinti klausimyno, testo, diktanto, uždavinių sprendimo, brėžinių, schemų sudarymo forma. Vertinama taškais ir pervedama į kaupiamąjį pažymį. Greitoji apklausa gali trukti 5 – 10 minučių.
3. Už nedidelės apimties praktines užduotis.
4.  Už aktyvumą pamokoje, pagalbą kitiems mokiniams.

	Formuojamasis
(nuolatinis vertinimas, kuriuo naudojamasi siekiant išsiaiškinti mokinio pasiekimus ir padarytą pažangą baigus temą ar kurso dalį, kad būtų galima numatyti tolesnio mokymosi galimybes, suteikti pagalbą)
	Pažymys nerašomas:
5. Žodžiu įvertinamos mokinio pastangos;
6. Atkreipiamas dėmesys į klaidas;
7. Numatomos perspektyvos;
8. Mokinių įsivertinimas ( savęs ar draugų).



Namų darbai raštu IT pamokose neskiriami, praktines užduotis kompiuteriu mokiniai atlieka pamokose. Mokiniai, kurie pageidauja, gali savarankiškai namuose patobulinti ar užbaigti klasėje pradėtas užduotis.

VERTINIMO LYGIAI:

1. AUKŠTESNYSIS LYGIS (9 – 10 BALŲ). Laikosi higienos, ergonominių ir techninių saugaus darbo kompiuteriu normų. Teisingai įvardija pagrindinius kompiuterio įtaisus, apibūdina jų paskirtį. Apibūdina ir vartoja teisingus kompiuterijos ir informacinių technologijų sąvokas ir terminus. Apibūdina ir atlieka bendruosius veiksmus, būdingus daugumai kompiuterinių programų. Apibūdina kompiuterinių programų teikiamas galimybes įvairiems veiksmams atlikti. Savarankiškai kelia klausimus, formuluoja problemą, pasirenka ir planuoja veiklą jai išspręsti. Pasiūlo būdų, tinkamai ir atsakingai naudojasi kompiuterinėmis programomis, kompiuterio įtaisais problemai spręsti. Savarankiškai atlikdamas praktinę užduotį, suplanuoja sprendimą, parenka priemones, atlieka ją be klaidų ir visą, naudojasi pagalbos sistema. Kūrybingai interpretuoja užduotį. Bendraudamas, keisdamasis patirtimi beveik neklysdamas naudoja taisyklingus kompiuterijos terminus ir sąvokas. Supranta ir tiksliai perteikia užduoties sąlygą. Pasiūlo galimus užduoties sprendimo būdus. Tinkamai komentuoja savo veiksmus žodžiu ir raštu. Taisyklingai atsako į pateiktus klausimus. Remdamasis grįžtamuoju ryšiu ir mokytojo patarimais, kelia mokymosi uždavinius. Savarankiškai pasirenka papildomus mokymosi šaltinius. Nagrinėja ir vertina draugų sukurtus darbus, analizuoja ir įvertina savo darbą, ištaiso klaidas. Padeda mokytis kitiems. 

2. PAGRINDINIS LYGIS (7 – 8 BALAI). Laikosi ergonominių ir techninių saugaus darbo kompiuteriu normų. Teisingai įvardija pagrindinius kompiuterio įtaisus, apibūdina jų paskirtį. Vartoja teisingus kompiuterijos ir informacinių technologijų terminus. Atlieka bendruosius veiksmus, būdingus daugumai kompiuterių programų. Nusako kompiuterinių programų įvairiems veiksmams atlikti paskirtį. Kelia klausimus, formuluoja problemą, planuoja veiklą jai išspręsti. Pasirenka būdus ir tinkamai naudojasi kompiuterinėmis programomis, kompiuterio įtaisais problemai spręsti. Savarankiškai atlieka praktinę užduotį, parenka priemones, atlieka ją su keliomis klaidomis ir visą, naudojasi pagalbos sistema. Savais žodžiais aiškina svarbiausias kompiuterijos sąvokas ir procedūras. Supranta užduočių sąlygas, savais žodžiais paaiškina užduočių sprendimo būdus. Tinkamai komentuoja savo veiksmus žodžiu. Daugeliu atvejų taisyklingai atsako į pateiktus klausimus. Mokytojo klausiamas paaiškina, kas sekėsi, kas nesisekė ir kodėl. Padaro išvadas ką reikėtų daryti kitaip. Mokytojo padedamas pasirenka papildomus mokymosi šaltinius. Nagrinėja ir vertina draugų sukurtus darbus, įvertina savo darbą, ištaiso pastebėtas klaidas.

3. PATENKINAMAS LYGIS (5 - 6 BALAI). Laikosi saugaus darbo kompiuteriu normų. Turi bendrą supratimą apie kompiuterį, jo pagrindinius įtaisus, tinkamai vartoja pagrindinius kompiuterijos terminus. Įvardija kelias kompiuterines programas įvairiems veiksmams atlikti ir žino jų paskirtį. Atlieka bendriausius veiksmus, būdingus daugumai kompiuterių programų. Padedant mokytojui ar draugams, randa atsakymus į paprastus klausimus, parenka priemones, būdus ir bando spręsti iškeltas problemas. Savarankiškai atlieka paprastą praktinę užduotį naudodamas detalųjį planą ir nurodytas priemones. Savais žodžiais bando aiškinti svarbiausias kompiuterijos sąvokas. Supranta daugelio užduočių sąlygas, savais žodžiais bando paaiškinti užduočių sprendimo būdus. Mokytojo padedamas komentuoja savo veiksmus žodžiu, atsako į pateiktus klausimus. Mokosi mokytojo vadovaudamas. Retai naudoja papildomus mokymosi šaltinius. Nagrinėja ir bando vertinti draugų sukurtus darbus, įvertina savo darbą.

4. SLENKSTINIS LYGIS (4 BALAI). Padedamas naudojasi skaitmeniniu turiniu, pertvarko skaitmeninį turinį, ieško informacijos iš vieno šaltinio ir ją atrenka. Padedamas naudojasi grafikos, pateikčių, tekstų rengyklėmis, pertvarko skaitmeninį turinį, ieško informacijos iš vieno šaltinio ir ją atrenka. Konsultuodamasis įsivertina atliktą darbą, procesą. Pateikia pavyzdžių apie kompiuterių taikymą realaus gyvenimo problemoms spręsti. Padedamas naudojasi programavimo aplinka, randa nurodytas komandas, atpažįsta rezultatus. Padedamas kuria programas, atpažįsta aritmetines ir logines operacijas, kintamuosius, pasirinkimo, kartojimo komandas. Vykdo kelių veiksmų paprogrames, paaiškina jų veiksmus. Padedamas aptaria duomenų laikymą ir tvarkymą kompiuteryje. Atpažįsta dvejetainius skaičius. Atrenka duomenis pateiktai problemai spręsti. Atpažįsta duomenų glaudinimo pavyzdžius. Įvardija keletą skaitmeninių įrenginių galimybių, pateikia jų naudojimo pavyzdžių, skiria sąvokas. Nurodo keletą skaitmeninių technologijų sutrikimo problemų. Problemai (uždaviniui) spręsti naudoja mokytojo nurodytas skaitmenines technologijas. Padedamas apžvelgia savo technologinius gebėjimus. Padedamas dalijasi nurodytu skaitmeniniu turiniu virtualiosios komunikacijos ir bendradarbiavimo priemonėmis. Padedamas aptaria savo gebėjimus bendrauti ir bendradarbiauti virtualiai, įvardija keletą etikos taisyklių. Įvardija sveikatą tausojančio darbo skaitmeninėmis technologijomis taisykles. 















III. BIOLOGIJOS, FIZIKOS IR CHEMIJOS PAMOKOSE

	VERTINIMAS 
	VERTINIMO VEIKLA 

	1. Formuojamasis
Formuojamasis vertinimas yra nuolatinis informacijos apie mokinių žinias, supratimą, gebėjimus, nuostatas rinkimas ir analizavimas, tos informacijos panaudojimas planuojant, koreguojant mokymo(si) veiklas, grįžtamosios informacijos mokiniams mokymo(si) proceso metu teikimas, mokinių įsivertinimo gebėjimų ugdymas. Formuojamasis vertinimas nesiejamas su pažymiu.
	Pažymiu nevertinama:
· žodžiu vertinamos mokinio pastangos, aktyvumas;
· atkreipiamas dėmesys į klaidas;
· numatomos perspektyvos;
· mokinių įsivertinimas.

	2. Diagnostinis
(Nuolatinis vertinimas, kuris padeda numatyti mokymosi perspektyvą, pastiprinti pažangą, skatina mokinius mokytis, sudaro galimybes bendradarbiauti).




	Pažymiu vertinama:
· Kontrolinis darbas. 
Kontrolinis darbas skiriamas baigus didesnę temą, skyrių. Jis gali trukti 30-45 minutes. Apie kontrolinį darbą mokiniams pranešama ne vėliau kaip prieš savaitę. Kontrolinio darbo užduotys sudaromos einant nuo lengviausių užduočių prie sunkesnių, kad kiekvienas mokinys galėtų atlikti nors kelias paprastesnes užduotis. Taškų skaičius už minimalią programą turi sudaryti ne mažiau kaip 40 proc. visų galimų kontrolinio darbo taškų.
· Apklausa raštu, savarankiškas darbas.
 Mokiniai gali naudotis mokytojo nurodytomis mokymo priemonėmis. Tokio darbo tikslas – išsiaiškinti, kaip mokinys geba pritaikyti įgytas žinias individualiai atlikdamas užduotis, apimančias vieną arba kelias einamo skyriaus temas. Užduotys sudaromos einant nuo lengviausių prie sunkesnių, kad kiekvienas mokinys galėtų atlikti darbą pagal savo gebėjimus. Patenkinamam įvertinimui gauti reikia atlikti ne mažiau 40 proc. skirtų užduočių.
· Praktikos, laboratorinis  darbas.
Mokiniai pagal pateiktą aprašymą atlieka užduotį, sprendžia iškeltą problemą (ruošia preparatus, formuluoja hipotezes, skaičiuoja, matuoja, įvertina, palygina gautus rezultatus, juos sistemina, jais remdamiesi braižo grafikus, diagramas, pateikia išvadas).
Už tinkamą pasiruošimą darbui skiriama 20 proc. visų galimų taškų;
Už darbo atlikimą, rezultatų gavimą – 50 proc. visų galimų taškų;
Už tinkamų išvadų pateikimą – 30 proc. visų galimų taškų.
· Referatas, projektinis darbas.
Referatai, projektiniai darbai skiriami ugdyti mokinių gebėjimus rinkti ir apdoroti gamtamokslinio pobūdžio informaciją; planuoti ir atlikti stebėjimus bei eksperimentus; analizuoti gautus rezultatus, formuluoti išvadas. Tyrimų duomenis, teorines žinias panaudoti gamtamokslinio pobūdžio ekologinėms problemoms spręsti.
· Individualus mokinių atsakinėjimas.
· Frontali apklausa.
· Testai.


	3. Kaupiamasis
(Informacijos apie mokinio mokymosi pažangą ir pasiekimus kaupimas)

	Už nedidelės apimties užduotis, kai sumuojami taškai už:
· aktyvumą pamokoje, sąžiningą skirtų užduočių atlikimą;
· skirtų namų darbų atlikimą;
· rodomas pastangas išmokti, išsiaiškinti.


	4. Apibendrinamasis
(Vertinimas naudojamas baigus pusmetį, mokslo metus)



	Pažymiu vertinama:
Didelės apimties atsiskaitomasis darbas baigus trimestrą, pusmetį, mokslo metus. Skirtas individualiai mokinio pažangai išsiaiškinti. Sudaromas iš užduočių, apimančių per konkretų laikotarpį išeitas dalyko temas. Darbo užduotys sudaromos pereinant nuo lengviausių prie sunkesnių, sudarant galimybę kiekvienam mokiniui atlikti darbą pagal savo gebėjimus. Patenkinamas įvertinimas rašomas už ne mažiau kaip 40 proc. atliktų visų užduočių.

	5. Išorinis apibendrinamasis vertinimas.  
	Organizuojami šie mokymosi pasiekimų patikrinimai: nacionalinis mokinių pasiekimų patikrinimas (toliau – NMPP), pagrindinio ugdymo mokinių pasiekimų patikrinimas (toliau – PUPP).


	6. Kita pažymiu vertinama veikla
	Dalyvavimas rajono, respublikiniuose projektuose ar konkursuose,  olimpiadose.



Vertinimo lygiai:
1.  Slenkstinis (1) lygis – 4.
Mokinys geba bendrais bruožais paaiškinti pagrindinius reiškinius, taisykles, dėsnius. Atliekant užduotis reikalinga nuolatinė mokytojo pagalba.
2. Patenkinamas (2) lygis – 5–6.
Mokinys geba savarankiškai kaupti,  vertinti informaciją, apibendrinti ir analizuoti duomenis,  formuluoti išvadas.
3. Pagrindinis (3) lygis – 7–8. 
Užduotį atlieka be pagalbos, susidūręs su kliūtimis, randa būdų jas įveikti.
4. Aukštesnysis (4) lygis - 9-10.
Mokinys analizuoja informaciją ir daro išvadas, parenka kelis problemos sprendimo būdus, pagrindžia savo nuomonę, geba dirbti savarankiškai ir kūrybingai. Geba savarankiškai rinkti informaciją iš įvairių šaltinių, ją lyginti, kritiškai vertinti.




IV. TECHNOLOGIJŲ PAMOKOSE

	VERTINIMAS 
	VERTINIMO VEIKLA 

	
1. Formuojamasis
(nuolatinis vertinimas, kurio naudojamasi
siekiant išsiaiškinti mokinio pasiekimus ir
padarytą pažangą baigus temą ar kurso
dalį, kad būtų galima numatyti tolesnio
mokymosi galimybes, suteikti pagalbą)


	
Pažymiu nevertinama:
● žodžiu vertinamos mokinio pastangos, aktyvumas;
● atkreipiamas dėmesys į klaidas, į mokinio pasiekimų pažangą;
● numatomos perspektyvos.

	
2. Diagnostinis
(nuolatinis vertinimas, kuris padeda
numatyti mokymosi perspektyvą,
pastiprinti pažangą, skatina mokinius
mokytis, sudaro galimybes
bendradarbiauti)




	
Pažymiu vertinama:
● atsakinėjimas žodžiu, apklausa raštu, testai, kontroliniai darbai – pabaigus nagrinėti tam tikrą temą, skyrių, pasibaigus pusmečiui, mokslo metams;
● projektinis darbas, kai panaudojamos žinios ir gebėjimai iš vienos ar kelių sričių;
● kūrybinis darbas, praktinis darbas.

	
4. Apibendrinamasis
(vertinimas, naudojamas baigus trimestrą,
mokslo metus)




	
Pažymiu vertinama:
● didelės apimties atsiskaitomasis darbas, baigus programą, modulį, kursą, trimestrą;
● projektinis, kūrybinis darbas.

	
5. Kita pažymiu vertinama veikla





	
Už dalyvavimą konkursuose, olimpiadose, projektuose, renginiuose.





Vertinimo lygiai:

1. SLENKSTINIS LYGIS. ĮVERTINIMAS 4.
· Organizacinė dalis: turi tik elementarias darbo priemones; pasyviai dalyvauja pamokoje.
· Operacinė dalis: technologinių operacijų, jų sekų valdymo pradmenys su mokytojo pagalba;
2. [bookmark: _Hlk168316520]PATENKINAMAS LYGIS. ĮVERTINIMAS 5-6. 
· Organizacinė dalis: turi priemones; dalyvauja pamokoje, aktyvus tik mokytojui prižiūrint.
· [bookmark: _Hlk168316756]Operacinė dalis: technologinių operacijų, jų sekų valdymo pradmenys; pradėtas gaminys; įgyvendinti tik pradiniai darbo    
etapai.
3. PAGRINDINIS LYGIS. ĮVERTINAMAS 7-8. 
· Organizacinė dalis: mokinys iš dalies pasiruošęs pamokai (turi ne visas priemones); fragmentiškai dalyvauja pamokoje. 
· Operacinė dalis: gerai atlieka technologines operacijas, valdo jų sekas; baigtas gaminys; įgyvendinti pagrindiniai darbo etapai.       
4. AUKŠTESNYSIS LYGIS. ĮVERTINIMAS 9-10.
· Organizacinė dalis: mokinys visiškai pasiruošęs pamokai; aktyviai dalyvauja pamokoje.
· Operacinė dalis: puikiai atlieka technologines operacijas, valdo jų sekas; visiškai išbaigtas gaminys; įgyvendinti visi numatyti etapai; kūrybiniai ir inovaciniai sprendimai, įgyvendinant iškeltą uždavinį.

